Worcester F 80 Distinctiones

68 Elemosina est sicut lumen

Elemosina est sicut lumen radiosum fugans tenebras peccati et serenans mentem. Ideo ad instar luminis debet repertari ante hominem, id est, in vita fieri non potest dorsum,

/fol. 235ra/

Eccli. 14[:13]: *Ante mortem benefac amico tuo*, id est, anime tue vel Christo in suis membris.

¶ Item elemosina est sicut flumen copiosum quod aliquando exit ripas suas quia elemosina tempore necessitatis debet dari bonis et malis. Sic Christus *facit solem suum oriri super bonos et malos. et pluit super iustos*, etc., Matt. 5[:45].

¶ Tercio elemosina est sicut semen fructuosum et hoc propter sex. Primo quia debet abscondi, Eccli. 29[:15]: *Conclude eleemosynam in* sinu *pauperis.* Secundo, quia vtitur perdi, cum tamen optime tunc conseruetur, Eccli. 29[:13]: *Perde pecuniam propter fratrem*. Tercio, quia cum fenore[[1]](#footnote-1) surgit, Prou. 19[:17]: *Feneratur Domino qui miseretur pauperis*. *Glossa*, centuplum accepturus. Quarto, quia licet retardetur per gelu et huius, eo magis fructificat, Psal. [125:6]: *Euntes ibant et flebant* *mittentes semina sua.* Vnde et elemosinarius est sicut arbor cum putatur et resecatur a superfluis plus fructificat, Luc. 11[:41]: *Quod superest, date elemosinam*. Et sicut agricola tollerat in vinea aliquas infructuosas[[2]](#footnote-2) arbores vt vlmum, alnum, salicem, ita quidem vt vites supportent et Deus tollert in ecclesia diuites propter pauperes, Matt. 21[:33]: *Vineam plantauit homo*. Et sicut paterfamilias facit mittere impugnari, ut abundans lacte melius nutriat filium suum, sic Deus dicat quosdam ut alant filios suos pauperes.

¶ Item elemosinarius est sicut mercator industrius qui tradit pecuniam suam hiis qui reddere possunt et hiis qui venturi sunt ad nundinas, scilicet, paradisi, non autem histrionibus qui numquam reddent, Eccli. 12[:6]: *Benefac humili, et* ne *dederis impio.* Et sicut pedagium non petitur ab hiis qui transeunt vacui, sic Christus pedagium elemosine non petit a pauperibus sed a diuitibus onustis. Vnde [1] Tim. 6[:17-18]: *Divitibus huius seculi precipe* *facile* *tribuere*, etc. Et sicut dominus terrenus ille qui furantur pedagium aufert quandoque totum capitale. Sic diuitibus defraudantibus pauperem ab elemosina, aufert Dominus gratiam et temporalem substantiam, Matt. 25[:28]: *Tollite ab eo talentum, et date ei qui decem talenta habet*.

¶ Circa causam finalem occurrit vtilitas multiplex et quantum ad hanc vitam et quantum ad futuram, nam emendat peccata preterita, Dan. 4[:24]: *Peccata tua eleemosynis redime.* Item impedit futura sicut aqua obuiat igni ne procedat, Eccli. 3[:33]: *Ignem ardentem exstinguit aqua, et eleemosyna*

/fol. 235rb

*resistit peccatis*.

¶ Est enim contraria cupiditati. Secundo, quantum ad futuram vitam, elemosina prestat fiduciam, Tob. 4[:12]: *Fiducia magna erit coram summo Deo, eleemosina*.

¶ Item, *liberat a morte*, Tob. 4[:11]. [Eccli 17:18]: *Elemosina viri quasi* sacculus *cum ipso*, etc.

1. fenore ] Lambeth, F 128 *corr.* feno F 80. [↑](#footnote-ref-1)
2. infructuosas ] F 128 *corr.* fructuosas F 80, Lambeth. [↑](#footnote-ref-2)